b'\n_START_ARTICLE_\nZvonimir Frank\n_START_PARAGRAPH_\nZvonimir Frank (Jamarice, 1913. - Papuk, 1943.), hrvatski pedagog, antifa\xc5\xa1ist i sudionik Narodnooslobodila\xc4\x8dke borbe.\n_START_SECTION_\n\xc5\xbdivotopis\n_START_PARAGRAPH_\nU\xc4\x8diteljsku \xc5\xa1kolu zavr\xc5\xa1io je 1932. godine. Prva slu\xc5\xbeba mu je 1934. u naselju Gole\xc5\xa1, kotar Novska, a zatim u Ivanikovu pokraj Vinkovaca. Nakon Ivankova vratio se u rodne Jamarice. To je vrijeme nemirnih doga\xc4\x91aja u Europi te on svoj pedago\xc5\xa1ki rad povezuje s politi\xc4\x8dkim radom._NEWLINE_U sije\xc4\x8dnju 1937. godine osnovana je U\xc4\x8diteljska zadruga Ivan Filipovi\xc4\x87. Sve do okupacije njen je predsjednik Zvonimir Frank. Stru\xc4\x8dno uzdi\xc5\xbee \xc4\x8dlanstvo i djeluje politi\xc4\x8dki. 1940. godine obnovljen je Savez hrvatskih u\xc4\x8diteljskih dru\xc5\xa1tava u \xc4\x8dijoj je sredi\xc5\xa1njoj upravi bio i Zvonimir Frank. Borio se protiv fa\xc5\xa1isti\xc4\x8dke politike. Kao narodni u\xc4\x8ditelj po\xc4\x8detkom sije\xc4\x8dnja 1943. godine nalazi se u Sedmoj kraji\xc5\xa1koj brigadi kao vojni instruktor. U jednoj je bitci ranjen, nakon tri je dana umro u bolnici na Papuku._NEWLINE_Danas njegovo ime nosi Osnovna \xc5\xa1kola \xe2\x80\x9cZvonimir Frank\xe2\x80\x9d iz Kutine.'